শিবগঞ্জে ভাই হত্যায় ভাইয়ের মৃত্যুদণ্ড
চাঁপাইনবাবগঞ্জের শিবগঞ্জে সৎভাই জাহাঙ্গীর হত্যা মামলায় ছোট ভাই কেতাব আলীকে (২৮) মৃত্যুদণ্ড দিয়েছেন আদালত। এ ছাড়া তাকে এক লাখ টাকা জরিমানা করা হয়েছে।







গত মঙ্গলবার দুপুরে অতিরিক্ত জেলা ও দায়রা জজ আদালতের বিচারক শওকত আলী আসামির উপস্থিতিতে এ রায় দেন। 




মৃত্যুদণ্ডপ্রাপ্ত কেতাব আলী শিবগঞ্জ উপজেলার মনাকষা ইউনিয়নের হাউসনগর গ্রামের মো. বিশারত আলীর ছেলে। 
অতিরিক্ত সরকারি কৌশলী আঞ্জুমান আরা জানান, কেতাব আলীর সঙ্গে তার সৎভাই জাহাঙ্গীর আলমের জমিসংক্রান্ত বিরোধ চলে আসছিল। 
এরই জের ধরে ২০১৮ সালের ৪ মে রাতে ডিম বিক্রেতা জাহাঙ্গীর বাড়ি ফেরার পথে মনাকষা ইউনিয়নের হাউসনগর গ্রামে কেতাব আলী হাঁসুয়া দিয়ে জাহাঙ্গীরকে কুপিয়ে হত্যা করে পালিয়ে যায়।
এ ঘটনায় নিহতের ছেলে অসিম আলী বাদী হয়ে ওই দিনই শিবগঞ্জ থানায় কেতাব আলীকে একমাত্র আসামি করে হত্যা মামলা করে।
 পরে মামলার তদন্তকারী কর্মকর্তা পুলিশ পরিদর্শক মাহতাব আলী ২০১৮ সালের ২৫ জুলাই আদালতে এ মামলার অভিযোগপত্র দাখিল করেন। দীর্ঘ সাক্ষ্যপ্রমাণাদি শেষে বিচারক উপরোক্ত রায়ে দণ্ডিত করেন।

চাঁপাইনবাবগঞ্জের শিবগঞ্জে সৎভাই জাহাঙ্গীর হত্যা মামলায় ছোট ভাই কেতাব আলীকে (২৮) মৃত্যুদণ্ড দিয়েছেন আদালত। এ ছাড়া তাকে এক লাখ টাকা জরিমানা করা হয়েছে।